
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

изх. № ……..........…………….….……......…....
ДО

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА

от Мирослав Янчев-Кмет на Община Златоград

Относно: Писмо с вх. № 61-00-203/12.06.2026г. на Общински съвет Златоград с приложено искане с вх. № ОС-472/12.06.2026г. от ТП „ДГС Златоград“ относно изграждане на временен горски път в землището на с. Долен, Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

По повод Искане с вх. № ОС-472/12.06.2026г. от ТП „ДГС Златоград“ относно изграждане на временен горски път в землището на с. Долен, Община Златоград, през имоти общинска собственост, Ви уведомявам за следното:
Съгласно разпоредбата на чл. 153, ал. 1, т. 1 от Закона за горите, изграждането на временни горски пътища не се смята за строителство. За тяхното прокарване не се изисква изработване на Подробен устройствен план (ПУП) или издаване на Разрешение за строеж по реда на Закон за устройство на територията (ЗУТ). Изграждането на временни горски пътища се извършва при условия и ред определени с Наредба № 5 от 31.07.2014г. за строителство в горските територии без промяна на предназначението им.
Временните горски пътища се изпълняват съгласно одобрен технологичен план. Същият се изготвя на основание чл.53, ал.2, т.6 от Наредба № 8 от 05.08.2011г. за сечите в горите. В него се определят схемата и широчината на пътищата. 

Изграждането на временния горски път е във връзка с изпълнението на лесовъдски мероприятия, заложени в горскостопанския план. Предвидено е трасето му да преминава през съществуваща пътека, използвана от местните жители. Същевременно ще се осигури достъп на противопожарна техника при евентуално възникване на горски пожари в региона, което ще осигури защитата на горския фонд и безопасността на населението.
Съобразно чл.13, ал.2 от Наредба № 5/31.07.2014г. трябва да има съгласие от собствениците на засегнатите чужди имоти. В чл.12, ал.5 от същата Наредба е посочено, че когато имотът е общинска собственост, съгласието се изразява чрез решение на общинския съвет или писмено съгласие от кмета на общината, в случай че е упълномощен от общинския съвет. В изпълнение на това изискване е необходимо Решение на Общински съвет Златоград.

Временният горски път засяга четири имота, общинска собственост: 

· ПИ с идентификатор 21871.4.107, вид собственост Общинска частна, вид територия Земеделска, категория 7, НТП Нива, площ 11127 кв. м, с Акт за частна общинска собственост № **** от **.**.2026г., засегната площ: 160 кв. м. /дължина – 40 м, широчина – 4м/; 

· ПИ с идентификатор 21871.4.110, вид собственост Общинска частна, вид територия Земеделска, категория 7, НТП Нива, площ 2481 кв. м, с Акт за частна общинска собственост № **** от **.**.2026г., засегната площ: 400 кв. м. /дължина – 100 м, широчина – 4м/; 

· ПИ с идентификатор 21871.4.91, вид собственост Общинска публична, вид територия Земеделска, категория 10, НТП Пасище, площ 9763 кв. м, с Акт за публична общинска собственост № **** от **.**.2026г, засегната площ: 320 кв. м. /дължина – 80 м, широчина – 4м/; 

· ПИ с идентификатор 21871.4.92, вид собственост Общинска публична, вид територия Земеделска, категория 10, НТП Пасище, площ 18496 кв. м, с Акт за публична общинска собственост № **** от **.**.2026г. Засегната площ: 360 кв. м. /дължина – 90 м, широчина – 4м/.
Предвид гореизложеното, с оглед важността на пътя за изпълнение на лесовъдски мероприятия, опазването на здравето и живота на хората и противопожарна защита на горския фонд, при положително становище от Ваша страна, предлагам следния проект за

РЕШЕНИЕ

Общински съвет Златоград на основание чл.21, ал.1, т.8 от Закона за местното самоуправление и местната администрация (ЗМСМА), чл.8 от Закона за общинската собственост, чл.3, ал.1 от Наредба №2 за реда за придобиване, управление и разпореждане с общинско имущество на територията на Община Златоград и чл.12, ал.5 от Наредба № 5 от 31.07.2014г. за строителство в горските територии без промяна на предназначението им,

РЕШИ

1. Дава съгласие на ТП „ДГС Златоград“ за изграждане на временен горски път за изпълнение на лесовъдски и противопожарни мероприятия, съгласно одобрен технологичен план през следните поземлени имоти (ПИ) – общинска собственост в землището на с. Долен, Община Златоград:
· ПИ с идентификатор 21871.4.107, вид собственост Общинска частна, вид територия Земеделска, категория 7, НТП Нива, площ 11127 кв. м, с Акт за частна общинска собственост № **** от **.**.2026г. Засегната площ: 160 кв. м. /дължина – 40 м, широчина – 4м/.
· ПИ с идентификатор 21871.4.110, вид собственост Общинска частна, вид територия Земеделска, категория 7, НТП Нива, площ 2481 кв. м, с Акт за частна общинска собственост № **** от **.**.2026г. Засегната площ: 400 кв. м. /дължина – 100 м, широчина – 4м/.
· ПИ с идентификатор 21871.4.91, вид собственост Общинска публична, вид територия Земеделска, категория 10, НТП Пасище, площ 9763 кв. м, с Акт за публична общинска собственост № **** от **.**.2026г. Засегната площ: 320 кв. м. /дължина – 80 м, широчина – 4м/.
· ПИ с идентификатор 21871.4.92, вид собственост Общинска публична, вид територия Земеделска, категория 10, НТП Пасище, площ 18496 кв. м, с Акт за публична общинска собственост № **** от **.**.2026г. Засегната площ: 360 кв. м. /дължина – 90 м, широчина – 4м/.
2. Изграждането на временния горски път да се извърши съобразно трасето, нанесено върху извадка от горска карта и представено ведно с искането на ТП „ДГС Златоград“. Предоставената схема на пътя представлява неразделна част от настоящото решение.
3. Възлага на Кмета на Община Златоград да предприеме необходимите последващи административни действия за изпълнение на настоящото решение.


Приложения: 
1. Писмо с вх. № 61-00-203/12.06.2026г. на Общински съвет Златоград с приложено искане с вх. № ОС-472/12.06.2026г. от ТП „ДГС Златоград“;
2. Писмо с вх. № 66-00-1368/25.08.2026г. от ТП „ДГС Златоград“.
С уважение,

МИРОСЛАВ ЯНЧЕВ

Кмет на Община Златоград

Изготвил:
ТМ
Съгласували:

ЗЦ/ЮХ



В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

